ผู้ว่าฯโตเกียวคว้าชัยเลือกตั้ง
เมื่อวันอาทิตย์ 5 ก.ค. ชาวกรุงโตเกียวพากันเลือกตั้งผู้ว่าการกรุงโตเกียว โดยเจ้าของเก้าอี้คือนางยูริโกะ โคอิเกะ วัย 67 ปี ซึ่งปรากฏว่าเธอได้รับเลือกนั่งเก้าอี้ตัวเดิมอีกสมัย ทั้งที่มีคู่แข่งคนสำคัญอย่างนายเคนจิ อัตซูโนมิยะ ทนายความวัย 73 ปี ซึ่งได้รับเสียงสนับสนุนจากพรรคแกนนำฝ่ายค้านประชาธิปไตยตามรัฐธรรมนูญแห่งญี่ปุ่น (ซีดีพี) แม้ว่าสถานการณ์ระบาดของโควิด-19 ในพื้นที่กรุงโตเกียวยังพบผู้ติดเชื้อรายใหม่เฉลี่ยวันละเกิน 100 รายติดต่อกันหลายวัน อีกทั้งกรุงโตเกียวยังต้องเลื่อนการเป็นเจ้าภาพกีฬาโอลิมปิก 2020 ไปเป็นปีหน้า ซึ่งนางโคอิเกะให้คำมั่นว่าจะสร้างความมั่นใจและปลอดภัยต่อนักกีฬาและผู้ที่ต้องการเดินทางเข้ามาดูการแข่งขัน รวมถึงประชาชนทั้งในกรุงโตเกียวและทั่วประเทศขณะเดียวกัน ตัวเลขผู้เสียชีวิตจากเหตุฝนตกหนัก ดินถล่มและน้ำท่วมพื้นที่ริมฝั่งแม่น้ำคุมะ ในจังหวัดคุมาโมโตะและคาโงชิมา บนเกาะคิวชูทางภาคใต้ของญี่ปุ่น ตั้งแต่ช่วงวันศุกร์ 3 ก.ค. เพิ่มเป็นกว่า 20 ราย สูญหายอีกจำนวนหนึ่ง ผู้เสียชีวิตส่วนใหญ่อยู่ในบ้านพักคนชราแห่งหนึ่ง ซึ่งถูกน้ำท่วมสูงเกือบถึงหลังคา ทางการเร่งระดมความช่วยเหลือผู้ประสบภัยท่ามกลางอุปสรรคจากมาตรการเฝ้าระวังการระบาดของโคโรนาไวรัส โควิด-19 ซึ่งญี่ปุ่นยังพบผู้ติดเชื้อเพิ่มขึ้นเรื่อยๆมากเกือบ 2 หมื่นราย ผู้เสียชีวิตเกือบ 1000 ราย.
เมื่อวันอาทิตย์ 5 ก.ค. ชาวกรุงโตเกียวพากันเลือกตั้งผู้ว่าการกรุงโตเกียว โดยเจ้าของเก้าอี้คือนางยูริโกะ โคอิเกะ วัย 67 ปี ซึ่งปรากฏว่าเธอได้รับเลือกนั่งเก้าอี้ตัวเดิมอีกสมัย
ยูริโกะ โคอิเกะ,ผู้ว่ากรุงโตเกียว,เลือกตั้งผู้ว่าการกรุงโตเกียว,โควิด-19,โควิดญี่ปุ่น,น้ำท่วมญี่ปุ่น,ข่าววันนี้